Ofis blong Minister blong Health i stap mekem klarifikesen ia folem toktok we leader blong opposition i bin mekem folem issue ia.
White double cabin trak ia i mekem ol klinikal work blong North West Malekula.
I kat wan health komiti long Unmet health Center wetem nurse in-charge we i lukaotem use blong trak ia mo ofis bloing Minister i no risivim eni infomesen konsenem misuse blong trak long komiti ia olsem we opposition i klem tru long ofis blong leader blong oposisen.
Ministry blong Health i kat wan management strakja mo system tru long ol health komitis blong lukaotem evri vehicle we i stap long ol health centers long Vanuatu mo ministry i stap komuniket wetem olketa long evri issue blong ol trak ia . Minister tru long offis blong hem emi no aware long misuse blong trak ia blong mekem transport service olsem leader blong opposition i klemem.
Health Komiti blong Unmet Health Center mo nurse in-charge i no glad long toktok blong leader blong opposition from i no kat consultesen long olketa blong karem saet storian blong olketa mo konfemesen bifo ofis blong oposisen i mekem press release ia.
Trak emi konteniu blong stap olsem wan kavman property blong servem ol pipol blong North West Malekula.
tpi_Latn eng_Latn tpi_Latn tpi_Latn tpi_Latn tpi_Latn